Lufta e Evropës me COVID-in gjatë vitit 2021
Megjithë shpresat se pandemisë mund t'i vinte fundi, varianti i ri Omicron po përhapet në mbarë kontinentin evropian 
Në përfundim të vitit 2021 u bë e qartë se po fashiteshin shpresat që pandemia mund të përfundonte, ndërsa varianti i ri Omicron po përhapej në mbarë botën. Viti 2021 përfundoi në Evropë ashtu siç filloi - duke luftuar një valë të re të infektimeve nga koronavirusi. Në janar, varianti Alpha, i pikasur fillimisht në Britani, ishte varianti dominues. Deri në fund të janarit, Britania kishte nivelin më të lartë të vdekjeve në botë. Pjesa më e madhe e Evropës iu rikthye masave të izolimit. tha Kryeministri britanik Johnson. Por pati shpresë. Britania kishte filluar programin e imunizimit masiv me vaksinën Pfizer-BioNtech. Ishte një arritje shkencore me shpejtësi të paprecedentë. thotë mikrobiologu Simon Clarke, nga Universiteti Reading. Evropa përjetoi një valë të tretë vdekjeprurëse të infektimeve në mars – mes akuzave se programet e vaksinimit ishin shumë të ngadalta. Disa vende pezulluan përdorimin e vaksinës AstraZeneca për shkak të frikës nga mpiksja e gjakut që shumë shkencëtarë thonë se ishte e tepruar. tha Dr. Soumya Swaminathan, shkencëtare në Organizatën Botërore të Shëndetësisë. Nga fillimi i verës, imuniteti po krijohej në popullsinë evropiane - dhe deri në qershor, pjesa më e madhe e kontinentit ishte rihapur. Por virusi vazhdoi të ndryshojë formë. India pësoi një valë vdekjeprurëse infektimesh të nxitura nga varianti i ri Delta. Shpejt arriti në Evropë - dhe nga vjeshta, varianti Delta po përhapej me shpejtësi nëpër shkolla. Organizata Botërore e Shëndetësisë e shpalli edhe një herë Evropën epiqendrën e pandemisë. Por vaksinat funksionuan. Megjithëse niveli i infektimeve ishte i lartë, vdekjet ishin relativisht të ulëta. Por në nëntor, Afrika e Jugut raportoi një variant të ri, në dukje shumë më infektues - variantin Omicron. Tani ai është përhapur në Evropë dhe në pjesën më të madhe të botës. Në përgjigje, qeveritë kanë rritur programet për dozën përforcuese të vaksinave, duke ofruar vaksinën e tretë për të gjithë personat në moshë madhore. thotë Dr. Clarke. Kjo do të kishte efekte të mëdha në sistemet e kujdesit shëndetësor dhe tek ekonomia. Shkencëtarët thonë se ky cikël do të vazhdojë derisa një përqindje shumë më e lartë e popullsisë globale të jetë vaksinuar. thotë Dr. Salam Gueye, Drejtor Rajonal në Organizatën Botërore të Shëndetësisë për Afrikën. E rrezikshme për Afrikën - dhe e rrezikshme për të gjithë botën, ndërsa variante të reja vazhdojnë të shfaqen. Ndërsa pandemia hyn në vitin e tretë, ende nuk është e qartë se si apo kur do të përfundojë.